[{"text_idx": "#000000", "text": "'Ansawdd gofal iechyd Cymru'n gwella', yn o\u0302l y llywodraeth"}, {"text_idx": "#000001", "text": "Mae llai o bobl Cymru'n marw a mwy yn goroesi cyflyrau fel canser, diabetes, stro\u0302c a chlefyd y galon, yn o\u0302l Llywodraeth Cymru."}, {"text_idx": "#000002", "text": "Dywedodd y Dirprwy Weinidog Iechyd, Vaughan Gething, bod hyn o ganlyniad i gamau sy'n cael eu cymryd i wella gwasanaethau, a'r lefelau uwch nag erioed o fuddsoddiad."}, {"text_idx": "#000003", "text": "Cafodd strategaeth iechyd Llywodraeth Cymru, Law yn Llaw at Iechyd, ei gyhoeddi yn 2011, ac mae'n gosod gweledigaeth dros bum mlynedd ar gyfer GIG Cymru."}, {"text_idx": "#000006", "text": "Llai o bobl yn marw o ganser - rhwng 2004 a 2014 gwelwyd gostyngiad o tua 10% yn y bobl sy'n marw o ganser yng Nghymru;Nifer y marwolaethau sy'n ymwneud a\u0302 diabetes yn gostwng;Y nifer sy'n goroesi stro\u0302c yn gwella - bu cynnydd o bron 500 yn y nifer sy'n goroesi stro\u0302c dros y pum mlynedd diwethaf;Nifer y marwolaethau o ganlyniad i gyflyrau niwrolegol yn is o gymharu a\u0302 gwledydd eraill y DU;Llai o bobl yn marw o glefyd y galon - dros 8,000 yn llai o gleifion wedi'u trin am glefyd coronaidd y galon dros y pum mlynedd diwethaf;Y cyfraddau goroesi ar gyfer pobl sy'n cael eu trin mewn unedau gofal critigol yn gwella."}, {"text_idx": "#000008", "text": "\"Diolch i lefelau uwch nag erioed o fuddsoddiad yn ein gwasanaeth iechyd ac ymroddiad a phroffesiynoldeb ein doctoriaid, nyrsys a staff eraill y gwasanaeth iechyd, mae mwy o bobl yn goroesi cyflyrau fel canser, stro\u0302c, clefyd y galon a diabetes."}, {"text_idx": "#000009", "text": "\"Rydyn ni'n gwybod bod llawer mwy i'w wneud o hyd i wella amseroedd aros i gleifion, ond mae un peth yn glir - mae Gwasanaeth Iechyd Gwladol Cymru yn helpu pobl i fyw bywydau hirach, iachach.\""}, {"text_idx": "#000010", "text": "Prif StraeonHeddlu'n ymchwilio bygythiadau at Drakeford dros 20myaCyhoeddwyd42 munud yn o\u0302l'Dim synnwyr gadael Cymru i ddal y tre\u0302n i'r de'Cyhoeddwyd9 awr yn o\u0302lBwcabws: 'Sut fydda i'n mynd at y doctor nawr?'Cyhoeddwyd6 awr yn o\u0302l"}, {"text_idx": "#000013", "text": "Bwcabws: 'Sut fydda i'n mynd at y doctor nawr?'"}]